《赠黄肇三首 其二》
明代·郑善夫

来如秋空鹗，去似春泥蠖。春泥何淤沮，百足进复却。

人情乡邦好，归客何萧索。室堂雍婉娈，殊方信不恶。

旋飙掠樯乌，骨肉临当坼。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。